# El manual del &kigo;

## Introducció

### Tipus de joc:

Lògica, tauler

### Nombre de possibles jugadors:

Dos

El &kigo; és una implementació de codi obert del popular joc `Go` (també conegut com `Weiqi`).

El `Go` és un joc de taula d'estratègia per a dos jugadors. També es coneix com `igo` (囲碁 en japonès), `weiqi` o `wei ch'i` (圍棋 o 围棋 en xinès), o `baduk` (바둑 en coreà). El `Go` destaca per ser ric en complexitat estratègica malgrat les seves regles senzilles.

El joc és jugat per dos jugadors que col·loquen alternativament pedres blanques i negres (les peces que juguen, ara generalment fetes de vidre o plàstic) en les interseccions buides d'una quadrícula de 19×19 línies (9x9 o 13x13 línies per a sabors més fàcils).

## Com jugar

### Objectiu:

L'objectiu del joc és controlar una part major del tauler que l'oponent. Es capturarà una pedra o un grup de pedres i es retira/n si no té/nen interseccions adjacents buides, el resultat d'estar completament envoltat per les pedres del color oposat.

### Començar una partida

Quan hàgiu iniciat el &kigo;, tindreu dues opcions per a jugar al meravellós joc `Go`. Podreu començar una partida nova o continuar amb una anterior.

#### Configurar una partida nova

Quan hàgiu iniciat el &kigo;, hauria d'aparèixer una pantalla semblant a la que es mostra a la captura de pantalla de sota. Allà podreu configurar el nom dels jugadors blanc i negre, i la mida del tauler. Podreu decidir si un o dos jugadors hauran de ser l'ordinador. Si decidiu jugar contra un ordinador, també podreu establir la seva força. Per a iniciar la partida, podeu seleccionar l'element de menú Joc Nova, fer clic al botó Comença la partida en el giny acoblat Configuració de la partida o senzillament prement la tecla S.

Pantalla d'una partida nova Pantalla d'una partida nova.

#### Configurar una partida carregada

Si decidiu continuar amb una partida que no heu acabat, senzillament escolliu l'element de menú Joc Carrega... (el menú es mostra a la captura de pantalla anterior). Ara hauria d'aparèixer un selector de fitxers, utilitzeu-lo per a seleccionar i carregar el fitxer de partida desada que vulgueu.

Ara hauria d'aparèixer una pantalla semblant a la que es mostra a la captura de pantalla de sota. Si no voleu continuar amb l'últim moviment realitzat, podreu revertir tants moviments com vulgueu. Hauríeu de veure que el tauler canvia a mesura que canvieu el número del moviment actual. La pantalla de configuració també presenta molta informació addicional sobre la partida desada.

Senzillament premeu Comença la partida per a continuar.

Pantalla d'una partida carregada Pantalla d'una partida carregada.

També hi ha l'opció de descarregar partides històriques de `Go` o partides desades pujades per altres usuaris des d'Internet. Senzillament feu clic a l'element de menú Joc Obtén més partides.... A continuació, es mostrarà un diàleg que permetrà escollir quin contingut descarregar.

Obtenint partides noves Pantalla obtenint partides noves.

### Jugar una partida

Ara esteu a punt per a jugar la vostra primera tanda del `Go`. Si no esteu familiaritzat amb les regles, us recomanem llegir aquest article de la Wikipedia o prendre The Interactive Way To `Go` d'en Hiroki Mori.

Fer un moviment és senzill, senzillament feu clic a una de les interseccions en el tauler de `Go`. Hauríeu de veure un petit punt negre indicant-vos a on deixareu la vostra pedra si feu clic.

El jugador actual pot ser determinat pel cursor, el qual canviarà a una pedra blanca o negra depenent de quin jugador sigui el següent.

També podeu consultar la informació de la partida, la qual també mostra el moviment anterior i algunes estadístiques. També està disponible un complet historial de moviments. Si voleu recordar en quin ordre s'han col·locat les pedres en el tauler, senzillament feu clic al botó Mostra els números de moviment. Si creieu que no podeu guanyar res col·locant una altra pedra, senzillament feu clic a Passa el moviment i deixeu que el vostre oponent prengui el seu torn. Si ambdós jugadors passen, la partida pot acabar. Recordeu que finalitzar una partida de `Go`, sempre és un pas cooperatiu!

Jugant una partida fresca Jugant una partida fresca.

Recordeu que podeu desar la partida actual en qualsevol moment. Feu-ho triant l'element de menú Joc Desa.

#### Obtenir un consell

A vegades és difícil decidir quin moviment fer. Si voleu que l'ordinador us doni un petit consell, senzillament premeu el botó Consell, es mostra a la captura de pantalla de sota. Ara haurien d'aparèixer unes quantes pedres transparents amb un nombre a sobre. En realitat, aquestes són les vostres recomanacions amb una puntuació. La puntuació determina com és de bo aquest moviment. Sou lliure de fer clic en qualsevol dels moviments recomanats o en qualsevol altre camp lliure per a posar la vostra pròxima pedra.

Obtenint un consell Obtenint un consell.

### Les estratègies i consells

- El `Go` té més a veure amb el territori circumdant (espai buit) que amb capturar les peces del vostre oponent.

- El territori és més fàcil d'envoltar prop de les cantonades (en els dos costats), després prop de les vores (en els tres costats) i finalment en el centre.

- Al començament de la partida, feu espai entre les vostres peces. Completeu només les línies de tanca quan el vostre oponent comenci a entrar-hi.

- Quan ataqueu, no jugueu pedres sense suport a prop de les pedres del vostre oponent. Tendeixen a ser engolides i el &gnugo; és molt bo en això. Sovint és millor atacar indirectament.

- Per a evitar la captura, un grup de pedres haurà de tenir dos ulls o ser capaç de fer-los si és atacat. Els ulls són espais desconnectats. Penseu en un dònut amb dos forats. El vostre oponent pot envoltar l'exterior, però no pot emplenar els dos forats alhora.

- Sobre el tauler de 19x19 normalment es creen, ataquen o defensen diversos territoris. Haureu de lluitar diverses batalles simultàniament. L'estratègia implica avaluar les fortaleses i debilitats en diverses àrees, i distribuir els vostres moviments entre elles. És millor atacar allà o defensar aquí?

- A mesura que s'emplena el tauler i s'acosta el final de la partida, esdevé important jugar més a prop, rosegant les tanques del vostre oponent o reforçant les vostres. Els petits errors i omissions poden tornar-se molt costosos.

## Resum de la interfície

### Els menús del &kigo;

El &kigo; té les opcions següents:

&Ctrl;N Joc Nova

- Inicia una partida nova.

&Ctrl;O Joc Carrega...

- Obre el diàleg estàndard del &kde; Obre un fitxer, per a obrir un fitxer `.sgf` (fitxer de partida del &kigo;), el qual conté una partida desada.

&Ctrl;G Joc Obtén més partides...

- Obre el diàleg Obtén les novetats candents per a carregar les partides desades per altres usuaris.

&Ctrl;S Joc Desa

- Desa la partida actual.

S Joc Comença la partida

- Comença una partida nova o la carregada.

F Joc Finalitza la partida

- Finalitza la partida actual. Cal recordar que finalitzar una partida de `Go` sempre és un pas cooperatiu.

&Ctrl;Q Joc Surt

- Surt del &kigo;.

&Ctrl;Z Mou Desfés

- Desfà la vostra última jugada.

&Ctrl;&Maj;Z Mou Refés

- Torna a fer una jugada que s'ha desfet amb Desfés.

P Mou Passa el moviment

- Permet passar d'un moviment.

H Mou Consell

- Dona una pista mostrant les pedres transparents amb la puntuació.

N Mou Mostra els números de moviment

- Commuta la visibilitat dels números de moviment.

Arranjament Acobladors Informació

- Mostra o oculta la barra lateral Informació.

Arranjament Acobladors Moviments

- Mostra o oculta la barra lateral Moviments.

De manera addicional, el &kigo; té la configuració comuna al &kde; i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del &kde;.

### Dreceres

Les dreceres predeterminades són les següents:

### Dreceres

Finalitza la partida actual | F
Obtén partides noves pujades per altres usuaris | &Ctrl;G
Ajuda | F1
Carrega una partida desada | &Ctrl;O
Proporciona pistes dels moviments possibles | H
Passa d'un moviment | P
Surt | &Ctrl;Q
Torna a fer una jugada que s'ha desfet | &Ctrl;&Maj;Z
Desa la partida actual | &Ctrl;S
Inicia una partida nova | &Ctrl;N
Comença una partida nova o carregada | S
Commuta la visibilitat dels números de moviment | N
Desfà la vostra última jugada | &Ctrl;Z
Ajuda «Què és això?» | &Maj;F1

## Configuració del joc

Si voleu canviar la forma en què es configura el &kigo;, podreu fer-ho navegant fins a l'element de menú Arranjament Configura el &kigo;....

Ara hauríeu de veure el diàleg de configuració com es mostra a la captura de pantalla a continuació. També podeu accedir-hi prement la combinació de tecles &Alt;S seguida per &Alt;C.

El &kigo; és extremadament flexible i es pot personalitzar tant com vulgueu. Podeu canviar la posició i la mida de tots els ginys acoblables al costat de l'àrea de joc central. També podeu personalitzar la barra d'eines si voleu tenir-hi diferents accions accessibles. Per a fer això, senzillament escolliu l'element de menú Arranjament Configura les barres d'eines.... El mateix és possible per a totes les dreceres del joc. Si voleu tenir el màxim espai disponible per al camp de joc, podeu fins i tot ocultar la barra d'eines i la majoria dels ginys acoblats en el menú Arranjament.

### Configuració general

L'aspecte més important aquí és la configuració del dorsal del motor de `Go`. El &kigo; necessita un dorsal vàlid per a funcionar. Com es pot veure a la captura de pantalla a continuació, hem emprat el &gnugo; de manera predeterminada. La petita llum al costat de l'ordre del motor s'il·luminarà en verd si tot funciona correctament. Si aquest no és el cas o voleu utilitzar un dorsal de `Go` diferent, instal·leu un motor de `Go` diferent que pugui parlar el Procotol de Text de `Go` (GTP) i establiu la seva ordre i paràmetres en conseqüència. Els detalls sobre aquest pas es troben a la documentació del motor de `Go` corresponent.

Configuració general Configuració general.

### Configurar el tema

Aquesta pàgina permet canviar el tema que utilitza el &kigo;.

Configura el &kigo; - Temes Configurant el tema

## Crèdits i llicència

&kigo;

Copyright del programa 2009 Sascha Peilicke sasch.pe@gmx.de

Copyright de la documentació © 2009 Sascha Peilicke sasch.pe@gmx.de

Edició de la documentació i conversió a Docbook per en Yuri Chornoivan yurchor@ukr.net

Tema predeterminat dissenyat per n'Arturo Silva jasilva28@gmail.com

Traductor de la documentació: &credits.Antoni.Bella;

&underFDL; &underGPL;
&documentation.index;